અમદાવાદઃ તા 2 ઓકટોબરના રોજ વડાપ્રધાન નરેન્દ્ર મોદી અને ગૃહરાજય  મંત્રી અમીત શાહ અમદાવાદની મુલાકાતે આવી રહ્યા છે તે પહેલા રાજયના ગૃહ વિભાગે સિનિયર આઈપીએસ સહિત 25 આઈપીએસ અધિકારીઓની બદલીનો આદેશ સોમવારની સાંજે બહાર પાડયો હતો, જેમાં અમદાવાદ ક્રાઈમ બ્રાન્ચના સ્પેશીયલ કમિશનર તરીકે લાંબા સમયથી ખાલી પડેલી જગ્યા ઉપર એડીશનલ ડીજીપી  અજય તોમરને મુકવામાં આવ્યા છે, જયારે સતીષ શર્માની નિવૃત્તીને કારણે ખાલી પડેલી સુરત પોલીસ કમિશનરની જગ્યા ઉપર પ્રમોશન સાથે એડીશનલ ડીજીપી આર બી બ્રહ્મભટ્ટને મુકવામાં આવ્યા છે જો કે સુરતના જોઈન્ટ પોલીસ કમિશનર સુરતથી ખસેડી ડીજીપી ઓફિસમાં વહિવટમાં મુકવામાં આવ્યા છે.